4. ΝΟΜΟΣ 2327 της 24/30 Ιουν. 1920 Περί πληρωμής των αποδοχών του προσωπικού των δημοσυντηρήτων και των ιδιοσυντηρήτων γυμνασίων. Άρθρ.1.-1.Οι μηνιαίοι μισθοί και πάσαι αι άλλαι αποδοχαί του διδακτικού και του υπηρετικού προσωπικού των κατά την εφαρμογήν του παρόντος νόμου λειτουργούντων εν τω Κράτει δημοσυντηρήτων γυμνασίων και του εν Ληξουρίω Πετριτσείου γυμνασίου καταβάλλονται εις τους δικαιούχους εκ του δημοσίου ταμείου κατά τας ισχυούσας διατάξεις περί μισθοδοσιών των δημοσίων λειτουργών. 2.Εις την διαχειριστικήν επιτροπήν του κληροδοτήματος του Ν.Γιαγτσή παρέχεται κατ’ έτος υπό του Κράτους παγία συνδρομή 20 χιλιάδων δραχμών υπέρ του εν Αμφίσση Γιαγτσείου γυμνασίου. Η  συνδρομή αύτη καταβάλλεται εις την ειρημένην διαχειριστικήν επιτροπήν εις δύο ίσας δόσεις, ων η μεν πρώτη, εντός του μηνός Απριλίου, η δε δευτέρα εντός του μηνός Σεπτεμβρίου. 3.Δια τας ανωτέρω δαπάνας, αναγράφονται κατ’ έτος ανάλογοι πιστώσεις εν των προϋπολογισμώ των εξόδων του Υπουργείου των Εκκλησιαστικών και της Δημοσίας Εκπαιδεύσεως. Άρθρ.2.-1.Οι κάτωθι δήμοι και αι κοινότητες, τη αιτήσει των οποίων ιδρύθησαν και λειτουργούσιν εν ταις πρωτευούσαις αυτών δημοσυντήρητα γυμνάσια, και η κοινότης Ληξουρίου, εν η λειτουργεί το Πετρίτσειον γυμνάσιον, υποχρεούνται να καταβάλλωσι κατ’ έτος εις το δημόσιον ταμείον τας εξής παγίας εισφοράς: α)ο δήμος Πειραιώς 40 χιλιάδας δραχμάς, β)ο δήμος Καρδίτσης 20 χιλιάδας δραχμάς, γ)αι κοινότητες Αγρινίου, Γυθείου, Μεσσήνης, Φιλιατρών, Λευκάδος και Ληξουρίου ανά 10 χιλιάδας δραχμάς, και δ)ο δήμος Λετρίνων και η Κοινότης Αιγίου ετησίαν εισφοράν εκατέρα ίσην προς τον μέσον όρον των κατά τα τελευταία τρία έτη εκ του δημοτικού και κοινοτικού αυτών Ταμείου προς συντήρησιν του γυμνασίου αυτών δαπανηθέντων (πέραν της εκ διδάκτρων προσόδου). Εισπράττονται δε αι εισφοράι αύται κατά τας ισχυούσας διατάξεις περί εισπράξεως δημοσίων εσόδων. 2.Αν τα τακτικά έσοδα των εν τω προηγουμένων εδαφίων αναφερομένων δήμων και κοινοτήτων δεν επαρκώσι προς κάλυψιν των ανωτέρω οριζομένων εισφορών, δύνανται τα οικεία δημοτικά και κοινοτικά συμβούλια α)να προτείνωσιν αύξησιν μέχρι 50 επί τοις εκατόν των εκπαιδευτικών τελών εγγραφής των εις τα γυμνάσια αυτών φοιτώντων μαθητών, της προτάσεως ταύτης υποκειμένης εις την έγκρισιν του Υπουργού της Παιδείας, και β)να επιβάλλωσιν εν τη περιφερεία αυτών ειδικούς φόρους κατά τας διατάξεις των ειδικών κοινοτικών νόμων και ιδία του άρθρ. 59 του Νόμ. ΔΝΖ΄, ως τούτο ετροποποιήθη δια του άρθρ. 23 του Νόμ. 641. 3.Τα ανωτέρω πρόσθετα εκπαιδευτικά τέλη εγγραφής και έσοδα των επιβληθησομένων ειδικών φόρων εισπράττονται απ’ ευθείας υπό του Δημοσίου κατά τας ισχυούσας περί εισπράξεως αυτών διατάξεις. Άρθρ.3.-1.Τα διδακτήρια των εν τω προηγουμένω άρθρω αναφερομένων γυμνασίων, εφ’ όσον ανήκουσιν εις δήμους ή κοινότητας ή κληροδοτήματα, παραχωρούνται υπ’ αυτών μετά των επίπλων, των βιβλιοθηκών και των διδακτικών οργάνων, εις τας οικείας σχολικάς επιτροπάς, αι οποίαι μεριμνώσιν εν τοις εξής περί των επισκευών και της συντηρήσεως αυτών, δαπάναις των παρ’ αυταίς σχολικών ταμείων. Σελ. 301 Γυμνάσια και Λύκεια 32.Δ.α.4 2.Δήμοι ή κοινότητες, στερούμενοι ιδίων διδακτηρίων, υποχρεούνται εις την καταβολήν των μισθωμάτων (εφόσον καταβάλλουν τοιαύτα κατά την έκδοσιν του παρόντος νόμου), μέχρι της υπ’ αυτών ή της οικείας σχολικής επιτροπής ή του Δημοσίου ανεγέρσεως γυμνασιακών διδακτηρίων. Άρθρ.4.-1.Αι δια των Νόμ. ΧΞΕ΄, ΑΤΛΒ΄, ΥΠΘ΄ και ΑΣΠΕ΄ οριζόμεναι συνδρομαί λιμενικών ταμείων προς συντήρησιν των γυμνασίων Αιγίου, Γυθείου, Πύργου και Ληξουρίου, οι δια των Νόμ. ΑΠΛΕ΄ και ΑΩΤΑ΄ επιβληθέντες ειδικοί φόροι προς συντήρησιν των γυμνασίων Λευκάδος και Μεσσήνης και πας άλλος ειδικός φόρος προς συντήρησιν δημοσυντηρήτων γυμνασίων, έτι δε και οι τόκοι των παρά τη Εθνική Τραπέζη της Ελλάδος κατατεθειμένων πλεονασμάτων των εράνων υπέρ των του έτους 1867 σεισμοπαθών του Αιγίου, εισάγονται εις το δημόσιον ταμείον. Εισπράττονται δε κατά τας ισχυούσας διατάξεις περί εισπράξεως δημοσίων εσόδων. 2.Καταργούνται οι Νόμ. ΓΨΚ΄, ΥΠΘ΄ και ΒΤΠΒ΄ καθ’ όσον αφορά εις τας συνδρομάς του Κράτους υπέρ των γυμνασίων Αγρινίου, Λευκάδος, Πύργου, Γυθείου, Καρδίτσης και Ληξουρίου, το άρθρ. 1 του Νόμ. ΒΡΛΒ΄ καθ’ όσον αφορά εις την καταβολήν εις τα δημοτικά ταμεία των εκπαιδευτικών τελών των εις δημοσυντήρητα γυμνάσια εγγραφομένων μαθητών και πάσα άλλη διάταξις αντικειμένη εις τας του παρόντος νόμου, του οποίου η ισχύς άρχεται από 1 Απριλίου 1920. 3.Τα καθ’ έκαστα της εφαρμογής των διατάξεων του νόμου τούτου θέλουσι κανονισθή δια Β.Δ/τος. 